
ΠΕΡΙΕΧΟΜΕΝΑ 


ΥΠΟΥΡΓΙΚΕΣ ΑΠΟΦΑΣΕΙΣ ΚΑΙ ΕΓΚΡΙΣΕΙΣ 

Συγκρότηση Πενταμελούς Υπηρεσιακού Συμβουλίου ν 

Μονίμων Υπαλλήλων ΥΕΘΑ/ΥΠΟΒΙ . 1 

Προσωρινή αναστολή μέτρου υποχρεωτικής χρήσης 
φορολογικών ταμειακών μηχανών (φ.τ.μ.) από τους 
οπωροπώλες της Βαρβακείου Αγοράς Αθηνών ... 2 
Διαδικασία και τρόπος προκήρυξης θέσεων ιατρών 
ΕΣΥ και προθεσμία και τρόπος υποβολής δικαιολο- 

γητικών . 3 

Τροποποίηση ένταξης σχολικών μονάδων σε περιοχές 

μετάθεσης . 4 

Ανασυγκρότηση της Τεχνικής Γνωμοδοτικής Επιτρο¬ 
πής Λιπασμάτων . 5 

Ανασυγκρότηση της Τεχνικής Επιτροπής Πολλαπλα¬ 
σιαστικού Υλικού (ΤΕΠΥ) . 6 


ΥΠΟΥΡΓΙΚΕΣ Α ΠΟΦΑΣΕΙΣ 4 ΕΓΚΡΙΣΕΙΣ 

Αριθ. Φ. 476/8/176443 (1) 

Συγκρότηση Πενταμελούς Υπηρεσιακού Συμβουλίου Μο¬ 
νίμων Υπαλλήλων ΥΕΘΑ/ΥΠΟΒΙ. 

Ο ΥΠΟΥΡΓΟΣ ΕΘΝΙΚΗΣ ΑΜΥΝΑΣ 

Έχοντας υπόψη: 

α. Τη Φ. 476/27/227163/Σ. 1789/9.8.90 Κοινή Από¬ 
φαση Υπουργών Προεδρίας της Κυβέρνησης και Αναπλη¬ 
ρωτή Υπουργού Εθνικής Άμυνας «Προσαρμοστική Από¬ 
φαση Ανασυγκρότησης του Πενταμελούς Υπηρεσιακού 
Συμβουλίου ΥΕΘΑ/ΥΠΟΒΙ». · 

β. Τις διατάξεις των άρθρ. 6§1 και 29 του Ν. 2085/92 
(ΦΕΚ 170/20.10.92 τ.Α’) «Ρύθμιση θεμάτων οργάνωσης, 
λειτουργίας και προσωπικού της Δημόσιας Διοίκησης και 
άλλες διατάξεις». 

γ. Το άρθρο 29Α του Ν. 1558/85, όπως προσετέθη με 
το άρθρο 27 του Ν. 2081/92 με το οποίο καθορίζεται 
έλεγχος των δαπανών που προκαλούν οι κανονιστικές 
διοικητικές πράξεις. 

δ. Το υπ’ αριθμ. ΠΔ 129/1992 «περιορισμός συναρμο- 
διοτήτων κατά την έκδοση υπουργικών αποφάσεων κ.ά.». 

ε. Το γεγονός ότι από τις διατάξεις της απόφασης αυτής 


δεν προκαλείται δαπάνη σε βάρος Προϋπολογισμού ΥΕ- 
ΘΑ/ΥΠΟΒΙ. 

στ. ,Τη ΔΙΔΑΔ/Φ. 37/2691 ΟΙΚ/146/5.1.93 Υπουρ¬ 
γείου Προεδρίας της Κυβέρνησης. 

ζ. Την αριθμ. Πρωτ. Υ 1944/9.12.92 Κοινή Απόφαση 
Πρωθυπουργού και Υπουργού Εθνικής Άμυνας «Καθορι¬ 
σμός αρμοδιοτήτων στους Υφυπουργούς Εθνικής Άμυνας 
I. Σταθόπουλο και Σ. Σπηλιωτόπουλο, αποφασίζουμε: 

2. Τροποποιούμε την με αριθμ. πρωτ. Φ. 476/27/ 
227163/Σ. 1789/9.8.90 (ΦΕΚ 587/10.9.90) Κοινή Από¬ 
φαση Υπουργών Προεδρίας της Κυβέρνησης και Εθνικής 
Άμυνας. Ανασυγκρότηση Πενταμελούς Υπηρεσιακού 
Συμβουλίου Μονίμων Υπαλλήλων Υπουργείου Εθνικής 
Άμυνας Υπηρεσίας Πολεμικής Βιομηχανίας και συγκρο¬ 
τούμε το Πενταμελές Υπηρεσιακό Συμβούλιο ΜΥ ΥΕΘΑ/ 
ΥΠΟΒΙ ως εξής: 

α. Από ένα Αντιπρόεδρο Σύμβουλο ή Πάρεδρο του Συμ¬ 
βουλίου της Επικράτειας ή Αντιπρόεδρο του Αρείου Πά¬ 
γου ή Αεροπαγίτη ή Αντιπρόεδρο, Σύμβουλο ή Πάρεδρο 
του Ελεγκτικού Συνεδρίου ή ένα Πρόεδρο Εφετών ή 
Εφέτη των Πολιτικών ή διοικητικών Δικαστηρίων ή ένα 
Σύμβουλο ή Πάρεδρο του Νομικού Συμβουλίου του Κρά¬ 
τους ως Πρόεδρο με τον Αναπληρωτή του. 

β. Από δύο μονίμους Υπαλλήλους με βαθμό Γενικού Δ/ 
ντού ή Διευθυντού Α' ή Β' και ισαρίθμους αναπληρωτές 
μονίμους υπαλλήλους. Ο κατά βαθμό ανώτερος ή αρχαιό¬ 
τερος των ανωτέρω Υπαλλήλων ορίζεται δεύτερος ανα¬ 
πληρωτής του Προέδρου. Όταν προεδρεύει ο δεύτερος 
αναπληρωτής ως μέλος συμμετέχει ο αναπληρωτής του 
Προεδρεύοντος. 

γ. Από δύο (2) αιρετούς εκπροσώπους των μονίμων 
υπαλλήλων με ισάριθμους αναπληρωτές. Όταν το Υπηρε¬ 
σιακό Συμβούλιο κρίνει θέματα προσωπικού με σχέση ερ¬ 
γασίας ιδιωτικού Δικαίου αντί των δύο αιρετών εκπροσώ¬ 
πων των μονίμων υπαλλήλων μετέχουν δύο αιρετοί εκπρό¬ 
σωποι του προσωπικού με σύμβαση εργασίας ιδιωτικού δι¬ 
καίου αορίστου χρόνου με ισάριθμους αναπληρωτές. 

δ. Γραμματέας ορίζεται μόνιμος Υπάλληλος με βαθμό 
τουλάχιστον Γραμματέα Α' με ομοιόβαθμο αναπληρωτή. 

ε. Σε κάθε υπηρεσιακό Συμβούλιο που προβλέπεται- 
από το Νόμο συμμετέχει υποχρεωτικά για τη νόμιμη συ¬ 
γκρότησή του μία (1) τουλάχιστον γυναίκα που έχει τα τυ¬ 
πικά και ουσιαστικά προσόντα. 

Η απόφαοη αυτή να δημοσιευθεί οτην Εφημερίδα της 
Κυβερνήσεως. 

Αθήνα, 10 Φεβρουαρίου 1993 

Ο ΥΦΥΠΟΥΡΓΟΣ 

ΣΠΗΛΙΟΣ ΣΠΗΛΙΩΤΟΠΟΥΛΟΣ 
-♦- 

Αριθ. 1005954/49/0015 (2) 

Προσωρινή αναστολή μέτρου υποχρεωτικής χρήσης φο¬ 
ρολογικών ταμειακών μηχανών (φ.τ.μ.) από τους οπω- 

ροπώλες της Βαρβακεϊου Αγοράς Αθηνών. 

Ο ΥΠΟΥΡΓΟΣ ΟΙΚΟΝΟΜΙΚΩΝ 

Έχοντας υπόψη: 

1. Τις διατάξεις της παραγράφου 2 του άρθρου 1 και της 
παραγράφου 3 του άρθρου 7 του Ν. 1809/1988 «Καθιέ¬ 
ρωση ταμειακών μηχανών και άλλες διατάξεις» (ΦΕΚ Α 
222 ). 

2. Τις διατάξεις της περίπτωσης β' του άρθρου 38 του 
Κ.Β.Σ. (Π.Δ. 186/1992 ΦΕΚ Α 84). 

3. Τις διατάξεις της Α.Υ.Ο.Σ. 1659/104/1988 «Τεχνι¬ 
κές προδιαγραφές ηλεκτρονικών ταμειακών μηχανών» 
(ΦΕΚ Β 497). 

4. Τις διατάξεις των Α.Υ.Ο. 1128942/ΠΟΛ. 1284/ 
29.12.1989 (ΦΕΚ Β' 38), 1006568 / ΠΟΑ 1014 / 
18.1.1991 (ΦΕΚ Β’ 66) και 1129159 / ΠΟΑ. 1279/ 
15.12.1992 (ΦΕΚ Β' 765), με τις οποίες καθιερώθηκε η 
υποχρέωση χρησιμοποίησης ταμειακών μηχανών του Ν. 
1809/1988 σταδιακά σε όλη τη χώρα. 

5. Την Υ. 1847/1078399/1182/0001 /1992 κοινή από¬ 
φαση του Πρωθυπουργού και του Υπουργού Οικονομικών 
για τη μεταβίβαση αρμοδιοτήτων. 

6. Αιτήματα της ΕΝΩΣΗΣ ΛΑΧΑΝΟΠΩΡΟΠΩΛΩΝ ΒΑΡ- 
ΒΑΚΕΙΟΥ ΑΓΟΡΑΣ «Η ΑΓΙΑ ΠΑΡΑΣΚΕΥΗ» για αναστολή 
του μέτρου υποχρεωτικής χρήσης φ.τ.μ. από τους οπωρο- 
πώλες της εν λόγω αγοράς, λόγω των ακαταλλήλων συν¬ 
θηκών στέγασης για την άσκηση του επαγγέλματός τους. 

7. Την από 15.1.1993 έκθεση ελέγχου της ΔΟΥ Β’ Αθη¬ 
νών, από την οποία προκύπτει ότι υφίστανται αντικειμενι¬ 
κές δυσχέρειες ως προς τη δυνατότητα χρήσης φ.τ.μ. από 
τους οπωροπώλες της Βαρβακεϊου Αγοράς. 

8. Το γεγονός ότι πρόκειται οι υπόψη οπωροπώλες να 
στεγασθούν σύντομα σε κατάλληλα δημοτικά καταστή¬ 
ματα, αποφασίζουμε: 

Αναστέλλουμε το μέτρο της υποχρεωτικής χρήσης φο¬ 
ρολογικών ταμειακών μηχανών του Ν. 1809/1988 για τους 
οπωροπώλες της Βαρβακείου Αγοράς (Αθηνάς και Αρμο¬ 
δίου Αθήνα) μέχρι 30 Ιουνίου 1993. 

Από τις διατάξεις αυτής της απόφασης δεν προκαλείται 
δαπάνη σε βάρος του κρατικού προϋπολογισμού. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 2 Φεβρουαρίου 1993 

Ο ΥΦΥΠΟΥΡΓΟΣ 

ΜΙΧΑΗΛ ΓΑΛΕΝΙΑΝΟΣ 


Αριθ. ΔΥΙγ/οικ.41255/92 (3) 

Διαδικασία και τρόπος προκήρυξης θέσεων ιατρών ΕΣΥ 

και προθεσμία και τρόπος υποβολής δικαιολογητι- 

κών. 

Ο ΥΠΟΥΡΓΟΣ 

ΥΓΕΙΑΣ, ΠΡΟΝΟΙΑΣ ΚΑΙ ΚΟΙΝ. ΑΣΦΑΛΙΣΕΩΝ 

Έχοντας υπόψη: 

1. Τις διατάξεις της παραγράφου 10 του άρθρου 69 του 
νόμου 2071/92 «Εκσυγχρονισμός και Οργάνωση Συστή¬ 
ματος Υγείας». 

2. Του άρθρου 27 του Ν. 2081/92 (ΦΕΚ 154 Α ) με το 
οποίο προστέθηκε άρθρο 29Α στο Ν. 1558/85 και το γε¬ 
γονός ότι από την παρούσα απόφαση δεν προκαλείται δα¬ 
πάνη σε βάρος του κρατικού προϋπολογισμού, αποφασί¬ 
ζουμε: 

Άρθρο 1 

Διαδικασία και τρόπος προκήρυξης θέσεων 
κλάδου ιατρών ΕΣΥ 

Η διαδικασία και ο τρόπος προκήρυξης των θέσεων κλά¬ 
δου ιατρών του ΕΣΥ ορίζονται ως κάτωθι: 

1. Η προκήρυξη των θέσεων γίνεται για κάθε νοσοκο¬ 
μείο χωριστά. 

2. Η προκήρυξη αυτή για τα Νοσοκομεία των Νομών Ατ¬ 
τικής και θεσ/νίκης γίνεται με απόφαση του Υπουργού 
Υγείας, Πρόνοιας και Κοιν. Ασφαλίσεων ή του εξουσιοδο- 
τουμένου από αυτόν οργάνου, ενώ για τα Νοσοκομεία της 
υπόλοιπης Επικράτειας από τα ΔΣ αυτών μετά όμως από 
έγκριση του Υπουργού Υγείας, Πρόνοιας και Κοιν. Ασφα¬ 
λίσεων, όπως ορίζεται από την παρ. 1 του άρθρου 69 του 
Ν. 2071/92. 

3. Η προκήρυξη των θέσεων των κέντρων Υγείας γίνεται 
από τις Διευθύνσεις Υγείας ή Δ/νσεις Υγείας και Πρόνοιας 
που αυτά υπάγονται μετά από έγκριση του Υπουργού 
Υγείας, Πρόνοιας και Κοιν. ΑσφαλίσεωνΓ' 

4. Η προκήρυξη περιέχει τις υπό πλήρωση θέσεις κατά 

βαθμό και.ειδικότητα. Σε περίπτωση που οι θέσεις έχουν 
συσταθεί για συγκεκριμένα τμήματα ή ειδική μονάδα τότε 
στην προκήρυξη μνημονεύεται και το τμήμα ή ειδική μο¬ 
νάδα στην οποία ανήκουν. " 

5. Η απόφαση της προκήρυξης δημοσιεύεται δύο φορές 
σε διάστημα όχι πέραν των πέντε (5) ημερών σε δύο ημε¬ 
ρήσιες εφημερίδες της Αθήνας, μία ημερήσια εφημερίδα 
της θεσ/νίκης και σε μία ημερήσια εφημερίδα της πόλης - 
έδρας του Νοσοκομείου. 

Επίσης αποστέλλεται για δημοσίευση στο δελτίο του 
Πανελλήνιου Ιατρικού Συλλόγου. Ταυτόχρονα κοινοποιεί¬ 
ται στον Πανελλήνιο Ιατρικό Σύλλογο, την Ελληνική Οδο¬ 
ντιατρική Ομοσπονδία, τους Ιατρικούς Συλλόγους, καθώς 
και τους Οδοντιατρικούς Συλλόγους αν πρόκειται για θέ¬ 
σεις οδοντογιατρών και στο αρμόδιο για την κρίση των 
υποψηφίων ΣΚΕΙΟΠΝΙ. 

Άρθρο 2 

Προθεσμία και τρόπος υποβολής δικαιολογητικών 
από τους υποψηφίους 

1. Στην απόφαση προκήρυξης αναφέρονται τα δικαιο- 
λογητικά τα οποία υποχρεούνται να υποβάλουν οι υποψή¬ 
φιοι προς κρίση από το αρμόδιο ΣΚΕΙΟΠΝΙ για κάθε θέση 
κατά βαθμό. 



ΕΦΗΜΕΡΙΣ ΤΗΣ ΚΥΒΕΡΝΗΣΕΡΣ (ΤΕΥΧΟΣ ΔΕΥΤΕΡΟ) 


1595 


2. Τα δικαιολονητικά της προηγούμενης παραγράφου 
είναι τα εξής: 

(1) Αίτηση - Δήλωση σε ειδικό έντυπο που χορηγείται 
στους ενδιαφερομένους από τις αρμόδιες υπηρεσίες. 

Το έντυπο αυτό συμπληρώνεται με ακρίβεια και σε όλα 
τα στοιχεία που περιλαμβάνει αιτήσεις σε άλλο έντυπο δεν 
γίνονται δεκτές. 

(2) Αντίγραφο πτυχίου. 

(3) Αντίγραφο απόφασης άδειας άσκησης ιατρικού 
επαγγέλματος. 

(4) Αντίγραφο απόφασης χορήγησης τίτλου ειδικότη¬ 
τας. 

(5) Βεβαίωση του οικείου ιατρικού Συλλόγου στην οποία 
να βεβαιώνεται: 

α. Ο συνολικός χρόνος άσκησης του ιατρικού επαγγέλ¬ 
ματος και 

β. Η ασκούμενη ειδικότητα και ο συνολικός χρόνος 
άσκησής τους. 

(6) Πιστοποιητικό γέννησης. 

(7) Βιογραφικό σημείωμα σε ειδικό έντυπο - ερωτημα¬ 
τολόγιο που χορηγείται στους ενδιαφερόμενους από τις 
αρμόδιες υπηρεσίες και στο οποίο αναγράφονται περιλη¬ 
πτικά τα ουσιαστικά προσόντα του υποψηφίου και συγκε¬ 
κριμένα αυτά που προβλέπονται από τα εδαφ. α έως και γ 
της παρ. 3 του άρθρου 69 του Ν. 2071/92 δηλαδή: 

α. Η ιατρική προϋπηρεσία, ποσοτική και ποιοτική (σε νο¬ 
σοκομεία, Κέντρα Υγείας, μονάδες πρωτοβάθμιας φρο¬ 
ντίδας, ασφαλιστικούς οργανισμούς, ελεύθερο επάγ¬ 
γελμα). 

β. Το επιστημονικό έργο και η επιστημονική δραστηριό¬ 
τητα. 

γ. Η εκπαιδευτική δραστηριότητα ως εκπαιδευτική ή εκ- 
παιδευομένου. 

Εκτός από αυτά ο υποψήφιος μπορεί να συμπληρώσει 
στο βιογραφικό σημείωμα με κάθε στοιχείο που κατά την 
κρίση του αποτελεί ουσιαστικό κριτήριο για την κρίση και 
αξιολόγησή του από το Συμβούλιο κρίσης. 

(8) Για την απόδειξη των ουσιαστικών προσόντων που 
αναφέρονται στο βιογραφικό σημείωμα απαιτείται η υπο¬ 
βολή από τους ενδιαφερομένους επισήμων πιστοποιητι¬ 
κών ή βεβαιώσεων. 

Πιστοποιητικά ή βεβαιώσεις από ξένη χώρα υποβάλλο¬ 
νται από τον υποψήφιο κυρωμένα από την οικεία προξε¬ 
νική αρχή της Ελλάδας και επίσημα μεταφρασμένα. 

(9) Οι επιστημονικές εργασίες αναφέρονται στο βιογρα- 
φικό σημείωμα του υποψηφίου περιληπτικά. Ανάτυπα δη¬ 
μοσιευμένων επιστημονικών εργασιών και επιστημονικά 
περιοδικά στα οποία έχουν δημοσιευθεί τέτοιες εργασίες 
υποβάλλονται κατά την κρίση του υποψηφίου. 

Επίσης ο εισηγητής του αρμοδίου Συμβουλίου κρίσης ή 
και το Συμβούλιο μπορεί να ζητήσει από τον κρινόμενο 
υποψήφιο την προσκόμιση οποιοσδήποτε πλήρους επι¬ 
στημονικής εργασίας η οποία αναφέρεται από τον υποψή¬ 
φιο στο βιογραφικό του σημείωμα. 

Επιστημονικές εργασίες γραμμένες σε ξένη γλώσσα 
πρέπει να υποβάλλονται και μεταφρασμένες στην Ελλη¬ 
νική γλώσσα. 

(10) Υπεύθυνη δήλωση του υποψήφιου για διορισμό για 
την εργασιακή σχέση με την οποία προτιμά να διορισθεί 
(πλήρους και αποκλειστικής ή μερικής απασχόλησης). 

3. Η αίτηση - δήλωση με όλα τα δικαιολογητικά υποβάλ¬ 
λονται σε προθεσμία 20-30 ημερών. Στην απόφαση - προ¬ 


κήρυξη ορίζεται η ημερομηνία έναρξης και λήξης της προ¬ 
θεσμίας. 

Αιτήσεις - δηλώσεις μετά τη λήξη της ορισθείσης προ¬ 
θεσμίας δεν γίνονται δεκτές. 

4. (1) Οι αιτήσεις - δηλώσεις με τα δικαιολογητικά υπο¬ 
βάλλονται στο Νοσοκομείο που προκηρύσσει τις θέ¬ 
σεις. 

(2) Αιτήσεις - δηλώσεις μπορούν να υποβληθούν και τα¬ 
χυδρομικά και μαζί με τα δικαιολογητικά αποστέλλονται 
στο Νοσοκομείο με συστημένο δέμα μέσα στην καθορι¬ 
σμένη προθεσμία. 

(3) Το Νοσοκομείο για αιτήσεις που υποβάλλονται ταχυ¬ 
δρομικά αποστέλλει στους ενδιαφερομένους έγγραφο 
που βεβαιώνεται η παραλαβή τους, στο οποίο αναγράφε¬ 
ται ο αριθμός πρωτοκόλλου που πήρε η αίτηση. 

Άρθρο 3 

Διαβίβαση δικαιολογητικών στα ΣΚΕΙΟΠΝΙ 

1. Το Νοσοκομείο υποχρεούται μέσα σε χρονικό διά¬ 
στημα δέκα (10) ημερών από τη λήξη της προθεσμίας 
υποβολής των αιτήσεων, να αποστείλει τις αιτήσεις με τα 
δικαιολογητικά των υποψηφίων στο αρμόδιο για την κρίση 
αυτών ΣΚΕΙΟΠΝΙ με συγκεντρωτική κατά θέση κατάσταση 
των υποψηφίων. 

2. Αντίγραφο της προαναφερθείσης κατάστασης κοινο¬ 
ποιείται στο Υπουργείο Υγείας, Πρόνοιας και Κοιν. Ασφα¬ 
λίσεων (Δ/νση Προσωπικού - Τμήμα Γ'). 

Άρθρο 4 

Δυνατότητες υποβολής υποψηφιότητας 

1. Κάθε γιατρός μπορεί να υπόβίίλέι αίτηση και να κρι- 
θεί για περισσότερες της μιας θέσης. 

2. Γ ια κάθε θέση υποβάλλεται ξεχωριστή αίτηση - δή¬ 
λωση με όλα τα δικαιολογητικά. 

3. Όταν ο ίδιος υποψήφιος υποβάλει αίτηση για περισ¬ 
σότερες από μία θέσεις του ίδιου Νοσοκομείου, για τις 
κρίσεις των οποίων αρμόδιο είναι το ίδιο ΣΚΕΙΟΠΝΙ, τα δι- 
καιολογητικά, εκτός από την αίτηση - δήλωση υποβάλλο¬ 
νται μια φορά για όλες τις θέσεις, αλλά γίνεται σχετική ση¬ 
μείωση σε κάθε αίτηση από τον ενδιαφερόμενο. 

4. Σε ό,τι αφορά το διορισμό των γιατρών, διορίζεται ο 
πρώτος στη σειρά αξιολόγησης ή ο δεύτερος αν ο πρώτος 
δεν αποδέχεται το διορισμό ή συντρέχει κώλυμα ή κατά 
σειρά ο τρίτος, αν όι δύο πρώτοι δεν αποδεχτούν το διορι¬ 
σμό ή συντρέχει κώλυμα. 

Υποψήφιοι που κατέλαβαν θέση στη σειρά αξιολόγησης 
μετά τον τρίτο δεν διορίζονται. 

Σε περίπτωση που ο γιατρός κριθεί σε πρώτη σειρά διο¬ 
ρισμού για δύο ή και για τρεις θέσεις διορίζεται στη θέση 
του Νοσοκομείου που προτιμά σύμφωνα με υπεύθυνη δή¬ 
λωσή του. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 12 Φεβρουάριου 1993 

Ο ΥΠΟΥΡΓΟΣ 

ΔΗΜΗΤΡΙΟΣ ΣΙΟΥΦΑΣ 

Αριθ. Δ2/26325 (4) 

Τροποποίηση ένταξης Σχολικών μονάδων σε περιοχές με¬ 
τάθεσης. 

Ο ΥΠΟΥΡΓΟΣ 

ΕΘΝΙΚΗΣ ΠΑΙΔΕΙΑΣ ΚΑΙ ΘΡΗΣΚΕΥΜΑΤΩΝ 

Έχοντας υπόψη τις διατάξεις του άρθρου 5 του Ν. 
1824/88. Την αριθ. Υ.1939/Η/9923/92 κοινή απόφαση 
του Πρωθυπουργού και του Υπουργού Εθνικής Παιδείας, 
για τη μεταβίβαση αρμοδιοτήτων, αποφασίζουμε: 

Τροποποιούμε την απόφασή μας Δ2/22567/29.10.92 
μόνο όσον αφορά το μέρος των παρακάτω σχολικών μονά¬ 
δων: 

ΝΟΜΑΡΧΙΑ ΛΕΣΒΟΥ 

ΤΕΛ Γέρας Μυτιλήνης στη Γ' περιοχή Λέσβου αντί στην 
Α' περιοχή Λέσβου. 

ΝΟΜΑΡΧΙΑ ΧΑΝΙΩΝ 

Γυμνάσιο Κουνουπιδιανών στην Α' περιοχή Χανίων αντί 
στη Β' περιοχή Χανίων. 

Η παρούσα να δημοσιευθεί στην Εφημερίδα της Κυβερ- 
νήσεως. 

Αθήνα, 10 Φεβρουάριου 1993 

Ο ΥΦΥΠΟΥΡΓΟΣ 

θ. ΚΟΥΡΤΗΣ 
-♦-- 

Αριθ. 318957 ^(5) 

Ανασυγκρότηση της Τεχνικής Γνωμοδοτικής Επιτροπής 
Λιπασμάτων. 

Ο ΥΠΟΥΡΓΟΣ ΓΕΩΡΓΊΑΣ 

Έχοντας υπόψη: 

1. Τις διατάξεις: 

α) Του άρθρου 4 τόιτΝ2026/1992 «Ρύθμιση θεμάτων 
οργάνωσης και προσωπικού της Δημόσιας Διοίκησης και 
άλλες διατάξεις» (ΦΕΚ 43/23.3 1992). 

β) Του Ν. 1558/85 (ΦΕΚ 137/τ.Α'/26.7.85) «Κυβέρ¬ 
νηση και Κυβερνητικά Όργανα». 

γ) Του άρθρου 7 του Ν. 1565/85 (ΦΕΚ 164/τ.Α7 
26.9.85) «Λιπάσματα». 

δ) Των άρθρων 212 και 219 του Π.Δ. 433/77 (ΦΕΚ 133/ 
77/τ.Α') «Περί οργανισμού του Υπουργείου Γεωργίας». 

2. α) Την αριθμ. Υ 1950/10.12.1992 (ΦΕΚ 728/τ.Β/ 
11.12.92) απόφαση του Πρωθυπουργού και του Υπουρ¬ 
γού Γεωργίας «Ανάθεση αρμοδιοτήτων στους Υφυπουρ¬ 
γούς Γεωργίας». 

β) Την αριθμ. 393155/22.9.92 (ΦΕΚ 579/τ.Β'/23.9.92) 
κοινή απόφαση των Υπουργών Προεδρίας της Κυβέρνη¬ 
σης, Γεωργίας και Οικονομικών «Περιορισμός συλλογικών 
οργάνων του Υπουργείου Γεωργίας». 

γ) Το αριθμ. 318083/2869/26.1.93 έγγραφο της Δ/ 
νσης Εισροών Φυτικής Παραγωγής του Υπουργείου Γεωρ- 
γίας με τα συνημμένα έγγραφα - προτάσεις των οικείων 
υπηρεσιών. 

δ) Το Ν. 1599/86 (ΦΕΚ 75/τ.Α786), άρθ. 19 «Κανόνες 
λειτουργίας συλλογικών οργάνων», αποφασίζουμε: 

1. Ανασυγκροτούμε την Τεχνική Γνωμοδοτική Επιτροπή 
Λιπασμάτων από τους: 

α) Λουκά Μικρό, Γ ενικό Δ/ντή της Γ ενικής Δ/νσης Φυτι¬ 
κής Παραγωγής του Υπ. Γεωργίας, ως Πρόεδρο, με ανα¬ 
πληρωτή αυτού τον Αγαθοκλή Παπασαραντόπουλο, Δ/ντή 
της Δ/νσης Εισροών Φυτικής Παραγωγής. 

β) Αγαθοκλή Παπασαραντόπουλο, υπάλληλο του κλά¬ 


δου ΠΕΙ Γεωπονικού, Προϊστάμενο της Δ/νσης Εισροών 
Φυτικής Παραγωγής ως τακτικό μέλος με αναπληρωτή το 
Χρήστο Νεραντζάκη, υπάλληλο του ιδίου κλάδου, της 
ίδιας Δ/νσης. 

γ) Χρήστο Καλαντζόπουλο, υπάλληλο του κλάδου ΠΕ 
Χημικών του Γενικού Χημείου του Κράτους, ως τακτικό 
μέλος, με αναπληρωτή αυτού την Αδρομάχη Νικολάου, 
υπάλληλο του ιδίου κλάδου και της ίδιας υπηρεσίας. 

δ) Χρυσούλα Πασχαλίδου, υπάλληλο του κλάδου ΠΕΙ 
Γεωπονικού της Δ/νσης Χωροταξίας και Προστασίας Πε¬ 
ριβάλλοντος, ως τακτικό μέλος, με αναπληρωτή αυτού τον 
Σταύρο Ράπτη, υπάλληλο του ιδίου κλάδου και της ίδιας 
υπηρεσίας ή Νικόλαο Παναγιωτόπουλο υπάλληλο του κλά¬ 
δου ΠΕΙ Γ εωπονικού της Δ/νσης Έρευνας, με αναπλη¬ 
ρωτή αυτού τη Βενετία Βαλλιανάτου υπάλληλο του κλά¬ 
δου ΠΕ7 Γεωλόγων, της ίδιας υπηρεσίας, για θέματα γε¬ 
ωργικής έρευνας. 

ε) Βασίλειο Σταθόπουλο, υπάλληλο του κλάδου ΠΕ Μη¬ 
χανικών του Υπουργείου Βιομηχανίας Ενέργειας και Τε¬ 
χνολογίας, ως τακτικό μέλος, με αναπληρωτή αυτού τον 
Ιωάννη Πατίρη, υπάλληλο του κλάδου ΠΕ θετικών Επιστη¬ 
μών, του ιδίου Υπουργείου και Αλέξανδρο Αλβανό, υπάλ¬ 
ληλο του κλάδου ΠΕ Διοικ. Εμπορικών του Υπουργείου 
Εμπορίου, ως τακτικό μέλος, με αναπληρωτή αυτού την 
Αννα Μεταξά, υπάλληλο του ιδίου κλάδου, του ιδίου 
Υπουργείου. 

στ) Κων/νο Ρέττο, εκπρόσωπο της ΠΑΣΕΓΕΣ, ως τα¬ 
κτικό μέλος, με αναπληρωτή αυτού τον Κων/νο Γιαγνίση 
εκπρόσωπο της ίδιας Συνομοσπονδίας. 

ζ) Ελένη Γέροντάκου, υπάλληλο του κλάδου ΠΕ10 Οι¬ 
κονομικού, τής Δ/νσης Οικονομικής, ως τακτικό μέλος, με 
αναπληρωτή τη Ζωή Γαβριήλ Μεγαλούδη, υπάλληλο του 
ιδίου κλάδου και της ίδιας Δ/νσης. 

2. Εισηγητή ορίζουμε το Χρήστο Νεραντζάκη, υπάλληλο 
του κλάδου ΠΕΙ Γεωπονικού, Προϊστάμενο του Τμήματος 
Λιπασμάτων - Εδαφολογίας και θρέψης Φυτών, της Δ/ 
νσης Εισροών Φυτικής Παραγωγής. 

3. Γραμματέα της Επιτροπής ορίζουμε τον Ηλία Παπα- 
κώστα, υπάλληλο του κλάδου ΠΕΙ Γ εωπονικού, της Δ/ 
νσης Εισροών Φυτικής Παραγωγής, με αναπληρωτή του 
τον Παναγιώτη Φρέσκο, υπάλληλο του ιδίου κλάδου και 
της ίδιας Δ/νσης. 

4. Η θητεία των μελών λήγει την 31η Δεκεμβρίου 1993. 

Η απόφαση αυτή να δημοσιευθεί στην Εφημερίδα της 

Κυβερνήσεως. 

Αθήνα, 15 Φεβρουάριου 1993 

Ο ΥΦΥΠΟΥΡΓΟΣ 

ΑΝΔΡΕΑΣ ΚΑΡΑΓΚΟΥΝΗΣ 

-φ- 

Αριθ. 318960 (6) 

Ανασυγκρότηση της Τεχνικής Επιτροπής Πολλαπλασια¬ 
στικού Υλικού (ΤΕΠΥ). 

Ο ΥΦΥΠΟΥΡΓΟΣ ΓΕΩΡΓΙΑΣ 

Έχοντας υπόψη: 

1. Τις διατάξεις: 

α) Του άρθρου 4 του Ν. 2026/1992 «Ρύθμιση θεμάτων 
οργάνωσης και προσωπικού της Δημόσιας Διοίκησης και 
άλλες διατάξεις» (ΦΕΚ 43/23.3.1992). 

β) Του Ν. 1558/85 (ΦΕΚ 137/Τ.Α726.7.85) «Κυβέρ- 

νηση και Κυβερνητικά Όργανα». 

γ) Του Ν. 1564/τ.Α'/26.9.85 «Οργάνωση Παραγωγής 
και Εμπορίας του πολλαπλασιαστικού υλικού φυτικών ει¬ 
δών». 

δ) Του άρθρου 19 του Ν. 2040/92 (ΦΕΚ 70/Τ.Α7 

23.4.92) «Ρύθμιση θεμάτων αρμοδιότητας Υπ. Γεωργίας 
και άλλες διατάξεις». 

2. α) Την αριθ. Υ 1950/10.12.1992 (ΦΕΚ 728/Τ.Β7 

11.12.92) απόφαση του Πρωθυπουργού και του Υπουρ¬ 
γού Γεωργίας «Ανάθεση αρμοδιοτήτων στους·Υφυπουρ¬ 
γούς Γεωργίας». 

β) Την αριθ. 393155/22.9.92 (ΦΕΚ 579/τ.Β723.9.92) 
κοινή απόφαση των Υπουργών Προεδρίας Κυβερνήσεως, 
Γεωργίας και Οικονομικών «Περιορισμός συλλογικών ορ¬ 
γάνων του Υπουργείου Γεωργίας». 

γ) Το από 3.2.1993 έγγραφο της Δ/νσης Εισροών Φυτι¬ 
κής Παραγωγής του Υπουργείου Γέωργίας με τα συνημ¬ 
μένα έγγραφα - προτάσεις των οικείων υπηρεσιών, απο¬ 
φασίζουμε: 

I. Ανασυγκροτούμε την Τεχνική Επιτροπή Πολλαπλα¬ 
σιαστικού Υλικού από τους: 

Α' Μόνιμα Μέλη 

1. Αγαθοκλή Παπασαραντόπουλο Προϊστάμενο της Δ/ 

νσης Εισροών Φυτικής Παραγωγής, υπάλληλο του κλάδου 
ΠΕΙ Γεωπονικού, ως Πρόεδρο της Επιτροπής με αναπλη¬ 
ρωτή αυτού τον Μιχάλη Γ αβρά, υπάλληλο της ίδιας Δ/νσης 
και ίδιου κλάδου. /·\, 

2. Νικόλαο Σαμαρόπουλο, Προϊστάμενο του Ινστιτούτου 
Ελέγχου Ποικιλιών Καλλιεργουμένων Φυτών και Πολ/κού 
Υλικού Φυτών Μεγάλης Καλλιέργειας θεσ/νίκης του κλά¬ 
δου ΠΕΙ Γεωπονικού ως τακτικό μέλος,„με αναπληρωτή 
αυτού τον Γιάννη Στυλιανίδη, υπάλληλο του ίδιου Ινστιτού¬ 
του και του ίδιου κλάδου. 

3. Νικόλαο Τσάμη, Προϊστάμενο της Δ/νσης Παραγω¬ 
γής και Αξιοποίησης Προϊόντων Δενδρ/κής, του κλάδου 
ΠΕΙ Γεωπονικού, ως τακτικό μέλος, με αναπληρωτή αυ¬ 
τού το Νικόλαο Ψαρρό υπάλληλο της ίδιας Δ/νσης και του 
ίδιου κλάδου. 

4. Λάμπρο Μπόκο, Προϊστάμενο της Δ/νσης Παραγω¬ 
γής και Αξιοποίησης Προϊόντων Φυτών Μεγάλης Καλ/ 
γειας, του κλάδου ΠΕΙ Γεωπονικού, ως τακτικό μέλος, με 
αναπληρωτή αυτού τη Μάϊκελ Ιωάννα υπάλληλο της ίδιας 
υπηρεσίας και του ίδιου κλάδου. 

5. Ευθύμιο Πάνο, υπάλληλο της Δ/νσης Έρευνας του 
κλάδου ΠΕΙ Γ εωπονικού, ως τακτικό μέλος, με αναπλη¬ 
ρωτή αυτού τον Μιχάλη Νάσκαρη, υπάλληλο της ίδιας Δ/ 
νσης και του ίδιου κλάδου. 

6. Δημήτριο Αντωνόπουλο, Γεωπόνο εκπρόσωπο του 
Γεωτεχνικού Επιμελητηρίου Ελλάδας (ΓΕΩΤΕΕ) ως τα¬ 
κτικό μέλος, με αναπληρωτή του, τον Γεωπόνο Σφακια- 
νάκη Ιωάννη. 

Μέλη ανάλογα με τα θέματα . 

1. Παναγιώτη Ευθυμιάδη, Επίκουρο Καθηγητή του Γε- 
ωργικού Πανεπιστημίου Αθηνών, για θέματα του Τομέα 
Φυτών Μεγάλης Καλλιέργειας. 

2. Παντούση Καλτσίκη, Καθηγητή του Γεωργικού Πανε¬ 
πιστημίου Αθηνών, για θέματα αξιολόγησης ποικιλιών. 

3. Χρήστο Ολύμπιο, Καθηγητή του Γεωργικού Πανεπι¬ 
στημίου Αθηνών, για θέματα του Τομέα Κηπευτικών Καλ¬ 
λιεργειών και Πατάτας. 

4. Κων/νο Ποντική, Καθηγητή του Γεωργικού Πανεπι¬ 
στημίου Αθηνών για θέματα του Τομέα Δενδρωδών Καλ¬ 


λιεργειών. 

5. Ιωάννη Χρονόπουλο, Αναπληρωτή Καθηγητή του Γε- 
ωργικού Πανεπιστημίου Αθηνών, για θέματα του Τομέα 
Ανθέων και Καλλωπιστικών. 

6. Δ. Σταϋρακα, Καθηγητή του Γεωργικού Παν/μίου 
Αθηνών, για θέματα αμπέλου. χ 

7. Μάρκο Βλάχο, Καθηγητή της Σχολής Γεωτεχνικών 
Επιστημών του Αριστοτέλειου Πανεπιστημίου θεσ/νίκης, 
για θέματα του Τομέα Πολ/κού Υλικού Αμπέλου, ως τα¬ 
κτικό μέλος, με αναπληρωτή αυτού τον Π. Νικολάου, διδά¬ 
κτορα επιστημονικό συνεργάτη του ίδιου Πανεπιστη¬ 
μίου. . 

8. Απόστολο Φασούλα, Πρόεδρο της Επιστημονικής 
Εταιρείας Γενετικής Βελτίωσης των Φυτών, ως τακτικό 
μέλος, με αναπληρωτή αυτού τον Δ. Γκόγκα, αντιπρόεδρο 
της ιδίας Εταιρείας. 

9. Ιωάννη Γκλαβάκη, εκπρόσωπο της Πανελλήνιας Συ¬ 
νομοσπονδίας Ενώσεων Γεωργικών ΣΥν/σμών, ως τα¬ 
κτικό μέλος, με αναπληρωτή αυτού την Φανή Καγκανάρη, 
εκπρόσωπο της Συνομοσπονδίας αυτής. 

10. Γ ιάννη Σφυρή, εκπρόσωπο της ΚΥΔΕΠ ως τακτικό 
μέλος, με αναπληρωτή αυτού τον Αγγ. Αρβανίτη εκπρό¬ 
σωπο της Κοινοπραξίας αυτής. 

11. Μιχάλη Γαβρά, υπάλληλο της Δ/νσης Εισροών Φυτι¬ 
κής Παραγωγής, του κλάδου ΠΕΙ Γ εωπονικού, ως τακτικό 
μέλος, με αναπληρωτή αυτού τον Φρέσκο Παναγιώτη, 
υπάλληλο της ίδιας Δ/νσης, του ίδιου κλάδου, για τα θέ¬ 
ματα που αφορούν το Πολ/κό Υλικό των κηπευτικών και 
ανθοκομικών Φυτών. 

12. Ιωάννη Κατσούλο, υπάλληλο της Δ/νσης Εισροών 
Φυτικής Παραγωγής του κλάδου ΠΕΙ Γ εωπονικού, ως τα¬ 
κτικό μέλος, με αναπληρωτή αυτού τον Ευστράτιο Φώ- 
σκολο υπάλληλο της ίδιας Δ/νσης του ίδιου κλάδου για τα 
θέματα που αφορούν το Πολ/κό^Υλικό αμπέλου και δεν¬ 
δρωδών καλλιεργειών. *■ 

13. Θεοδόσιο Καστρίσιο, υπάλληλο της Δ/νσης Εισ¬ 
ροών Φυτικής Παραγωγής, του κλάδου ΠΕΙ Γεωπονικού, 
ως τακτικό μέλος, με αναπληρωτή αυτού τη Ζωή Παπαδο- 
πούλου, υπάλληλο της ίδιας Δ/νσης του ίδιου κλάδου και 
βαθμού, για τα θέματα που αφορούν το Πολ/κό Υλικό Φυ¬ 
τών Μεγάλης Καλ/γειας. 

14. Γεώργιο Πετρόπουλο, υπάλληλο του Ινστιτούτου 
Τεχνολογίας Γεωργικών Προϊόντων, του κλάδου ΠΕΙ Γεω- 
πονικού για τα θέματα που αφορούν τα ανθοκομικά και 
διακοσμητικά φυτά. 

15. Βασίλειο Μίχο υπάλληλο του Ινστιτούτου Αμπέλου 
Αθηνών, του κλάδου ΠΕΙ Γεωπονικού, ως τακτικό μέλος 
με αναπληρωτή αυτού τον Αντώνη Ματθαίου, υπάλληλο 
της Τράπεζας Γενετικού Υλικού θεσ/νίκης του ίδιου κλά¬ 
δου, για θέματα που αφορούν την άμπελο. 

16. Ουρανία Κεχαγιά, υπάλληλο του Ινστιτούτου Βάμ- 
βακος και Βιομηχανικών Φυτών, του κλάδου ΠΕΙ Γεωπο¬ 
νικού, ως τακτικό μέλος, με αναπληρωτή το Φώτιο Ξανθό- 
πουλο, υπάλληλο του ίδιου Ινστιτούτου και του ίδιου κλά¬ 
δου, για .θέματα που αφορούν τα κλωστικά - ελαιούχα 
φυτά και ζαχαρότευτλα. 

17. Ιωάννη Πετζιδάκη, υπάλληλο του Ινστιτούτου Υπο¬ 
τροπικών Φυτών και Ελαίας Χανιών, του κλάδου ΠΕΙ Γεω- 
πονικού, ως τακτικό μέλος, με αναπληρωτή τον Σπύρο 
Λιονάκη, υπάλληλο του ίδιου Ινστιτούτου και του ιδίου 
κλάδου, για θέματά που αφορούν την ελιά. 

18. Ευτύχιο Πρωτοπαπαδάκη, υπάλληλο του Ινστιτού- 

του Υποτροπικών Φυτών και Ελαίας Χανιών, του κλάδου 
ΠΕΙ Γεωπονικού ως τακτικό μέλος, με αναπληρωτή τον 
Σπύρο Λιονάκη, υπάλληλο του ίδιου Ινστιτούτου και του 
ίδιου κλάδου, για θέματα που αφορούν τα εσπεριδο¬ 
ειδή. 

19. Σπύρο Λιονάκη, υπάλληλο του Ινστιτούτου Υποτρο¬ 
πικών Φυτών και Ελαίας Χανιών, του κλάδου ΠΕΙ Γεωπο¬ 
νικού, ως τακτικό μέλος, με αναπληρωτή τον Ευτύχιο 
Πρωτοπαπαδάκη, υπάλληλο του ίδιου Ινστιτούτου και του 
ιδίου κλάδου, για θέματα υποτροπικών Φυτών. 

20. Αθανάσιο Μαγγανάρη, υπάλληλο του Ινστιτούτου 
Φυλλοβόλων Δένδρων Νάουσας, του κλάδου ΠΕΙ Γεωπο- 
νικού, ως τακτικό μέλος, με αναπληρωτή την Αθηνά Μάϊ- 
νου, υπάλληλο του ιδίου Ινστιτούτου και του ιδίου κλάδου, 
για θέματα γιγαρτοκάρπων. 

21. Ιωάννη Χατζηχαρίση, υπάλληλο του Ινστιτούτου 
φυλλοβόλων Δένδρων Νάουσας, του κλάδου ΠΕΙ Γεωπο- 
νικού, ως τακτικό μέλος, με αναπληρωτή αυτού τον Ανέ- 
στη Ισαακίδη, υπάλληλο του ιδίου Ινστιτούτου και του ιδίου 
κλάδου για θέματα πυρηνοκάρπων. 

22. Δήμο Ρούσκα, υπάλληλο του Σταθμού Γεωργικής 
Έρευνας Βαρδατών, του κλάδου ΠΕΙ Γ εωπονικού ως τα¬ 
κτικό μέλος, με αναπληρωτή τον Ανέστη Ισαακίδη, υπάλ¬ 
ληλο του Ινστιτούτου Φυλλοβόλων Δένδρων Νάουσας, του 
ιδίου κλάδου για θέματα ακροδρύων. 

23. Δημήτριο Καραφυλλίδη, υπάλληλο του Κέντρου Γε- 
ωργικής Έρευνας Βορ. Ελλάδος, του κλάδου ΠΕΙ Γεωπο- 
νικού, ως τακτικό μέλος, με αναπληρωτή το Δημήτριο Γε- 
ωργάκη, υπάλληλο του ιδίου Κέντρου και του ιδίου κλά¬ 
δου, για θέματα κηπευτικών και πατάτας. 

24. Κων/νο Ηλιάδη, υπάλληλο του Ινστιτούτου Κτηνο¬ 
τροφιών Φυτών και Βοσκών Λάρισας, κλάδου ΠΕΙ Γεω¬ 
πονικού, ως τακτικό μέλος, με αναπληρωτή αυτού τον 
Κων/νο Ποδηματά, υπάλληλο του ιδίου Ινστιτούτου και 
του ιδίου κλάδου, για θέματα φθινοπωρινών ψυχανθών και 
οσπρίων. 

25. Ελένη Κονιτσιώτου, υπάλληλο του Ινστιτούτου Κτη- 
νοτροφικών Φυτών και Βοόκών Λάρισας, του κλάδου ΠΕΙ 
Γ εωπονικού, ως τακτικό μέλος, με αναπληρωτή αυτής τον 
Κων/νο Τσιβόπουλο, υπάλληλο του ιδίου Ινστιτούτου και 
του ιδίου κλάδου, για θέματα που αφορούν μηδική, τρι¬ 
φύλλια και αγροστώδη. 

26. Στυλιανό Στρατηλάκη, υπάλληλο του Ινστιτούτου Σι¬ 
τηρών, του κλάδου ΠΕΙ Γ εωπονικού ως τακτικό μέλος, με 
αναπληρωτή το Δημήτριο Γκόγκα, υπάλληλο του ιδίου Ιν¬ 
στιτούτου και του ιδίου κλάδου για θέματα μαλακού σιτα¬ 
ριού και τριτικάλε. 

27. Ταξιάρχη Τσιπρόπουλο, υπάλληλο του Ινστιτούτου 
Σιτηρών, του κλάδου ΠΕΙ Γ εωπονικού ως τακτικό μέλος, 
με αναπληρωτή το Νικόλαο Κυζερίδη, υπάλληλο του ιδίου 
Ινστιτούτου και του ιδίου κλάδου, για θέματα που αφορούν 
το σκληρό σιτάρι. 

28. Ελένη Οικονόμου - θεουλάκη, υπάλληλο του Ινστι¬ 
τούτου Σιτηρών, κλάδου ΠΕΙ Γ εωπονικού, ως τακτικό μέ¬ 
λος, με αναπληρωτή αυτής τον Κων/νο Μπλαδενόπουλο, 
υπάλληλο του ιδίου Ινστιτούτου και του ιδίου κλάδου, για 
θέματα που αφορούν το κριθάρι και τη βρώμη. 

29. Γεώργιο Ευγενίδη, υπάλληλο του Ινστιτούτου Σιτη¬ 
ρών, του κλάδου ΠΕΙ Γεωπονικού, ως τακτικό μέλος, με 
αναπληρωτή αυτού τον Ελευθέριο Μπλέτσο, υπάλληλο 
του ιδίου Ινστιτούτου και του ιδίου κλάδου, για θέματα 
αραβόσιτου. 


30. Δημήτριο Ντάνο υπάλληλο του Ινστιτούτου Σιτηρών, 
του κλάδου ΠΕΙ Γ εωπονικού, ως τακτικό μέλος, με ανα¬ 
πληρωτή αυτού το Νικόλαο Φιλίππου, υπάλληλο του ιδίου 
Ινστιτούτου και του ιδίου κλάδου για θέματα ρυζιού. 

31. Παν/τα Χανδακά, εκπρόσωπο της Ένωσης Ελλήνων 
Παραγωγών και Εμπόρων Σπόρων, ως τακτικό μέλος. 

32. Κων/νο Ματσουκά, εκπρόσωπο του Πανελληνίου 
Συνδέσμου Ανθοπαραγωγών, ως τακτικό μέλος, με ανα¬ 
πληρωτή αυτού τον Ευστράτιο Μπαρμπαράκο, εκπρό¬ 
σωπο του ιδίου Συνδέσμου. 

33. Δεληβοριά Μιχ. εκπρόσωπο της Κοινοπραξίας Αν¬ 
θοκομικών Συν/σμών Ελλάδος ως τακτικό μέλος, με ανα¬ 
πληρωτή το Σταθάκη Ευάγγελο, εκπρόσωπο της Ιδιας Κοι¬ 
νοπραξίας. 

34. Κασσάρο Γιάννη, εκπρόσωπο του Πανελληνίου Συν¬ 
δέσμου Φυτωριούχων Αντκρυλλοξερικής Αμπέλου ως τα¬ 
κτικό μέλος, με αναπληρωτή αυτού το Δημήτρη Λυκάκη, 
εκπρόσωπο του ιδίου Συνδέσμου. 

35. Βασιλεία Τσουρίδου, ΠΕΙ Κλάδου, εκπρόσωπο του 
Οργανισμού Βάμβακος, ως τακτικό μέλος, με αναπληρωτή 
το Δημήτριο Ρουσόπουλο του ιδίου κλάδου, εκπρόσωπο 
του ιδίου Οργανισμού. 

II. Αρμοδιότητες ΤΕΠΥ 

Η Τεχνική Επιτροπή Πολ/κού Υλικού (ΤΕΠΥ) γνωμοδο- 
τεί για θέματα που ορίζονται στο Ν. 1564/85, όπως τρο¬ 
ποποιήθηκε με το Νόμο 2040/92, καθώς και για κάθε 
σχετικό με το πολ/κό υλικό θέμα, που παραπέμπει σ’ αυτή 
ο Υπουργός Γεωργίας σύμφωνα με το άρθρο 20 παραγρ. 1 
του παραπάνω Νόμου. Ειδικότερα γνωμοδοτεί η ΤΕΠΥ 
στα παρακάτω θέματα, του Ν. 1564/85: 

-Καθορισμός μεταβολής ποσοστού μίγματος ειδών 
ποικιλιών πολλαπλασιαστικού Υλικού (άρθρ. 2 παρ. γ). 

- Προσφυγή για αφαίρεση άδειας λειτουργίας σπορο- 
παραγωγικής ή φυτωριακής επιχείρησης (άρθρ. 5 παρ. 3). 

- Εγγραφή ποικιλιών στον Εθνικό Κατάλογο (άρθρ. 6 
παρ; 2). 

- Τεχνικοί Κανονισμοί εγγραφής ποικιλιών - Διαδικασία 
εγγραφής ή διαγραφής (άρθρ. 6 παρ. 3). 

- Έκδοση για δημοσίευση Τεχνικών Κανονισμών Ελέγ¬ 
χου και πιστοποίησης Πολλαπλασιαστικού Υλικού (άρθρ. 7 
παρ. 3). 

- Έγκριση προγράμματος Έρευνας για νέες ποικιλίες 
(άρθρ. 9 παραγ. 1). 

- Όροι προκήρυξης για κατάρτιση Ερευνητικού Προ¬ 
γράμματος (άρθρ. 9 παραγρ. 3). 

-Επιδότηση Ερευνητικού Προγράμματος ή διακοπή 
τους (άρθρ. 9 παραγρ. 4). 

- Βασικές αρχές ζωνών προστασίας (άρθρ. 12 παρ. 2). 

- Προσφυγή για αφαίρεση άδειας λειτουργίας επιχείρη¬ 
σης εμπορίας πολ/κού υλικού (άρθρ. 15 παρ. 6). 

-Τεχνικοί Κανονισμοί Εμπορίας Πολ/κού Υλικού (ετι- 
κέττες, κανόνες εισαγωγών - εξαγωγών κ.λπ.) (άρθρ. 16 
παρ. 6). 

- Δεσμεύσεις ή απαγορεύσεις ποσοτήτων πολ/κού υλι¬ 
κού (άρθρ. 18 παρ. 1). 

- Δυνατότητες αφαίρεσης σποροπαραγωγής, φυτωρια- 
κής άδειας, αλλαγής διατηρητή, διαγραφής ποικιλίας 
(άρθρ. 19 παρ. 3). 

- Σύμβαση - για κέντρα Τεχνολογίας Πολλαπλασιαστικού 
Υλικού (άρθρ. 23 παρ. 2). 

III. Λειτουργίες Επιτροπής 

1. Η επιτροπή συνέρχεται μετά από πρόσκληση του 

προέδρου και αποφαϊνεται κατά πλειοψηφία των παρό¬ 
ντων μελών. Η επιτροπή θεωρείται ότι βρίσκεται σε απαρ¬ 
τία όταν υπάρχουν παρόντα τουλάχιστον έξι μέλη συμπε¬ 
ριλαμβανομένου και του Προέδρου. 

2. Γραμματέας της Επιτροπής ορίζεται η Μανωλάκου 
Διαμάντω υπάλληλος του κλάδου ΠΕΙ της Δ/νσης Εισ¬ 
ροών Φυτικής Παραγωγής με αναπληρωτή τον Παν/τη 
Φρέσκο υπάλληλο του ίδιου κλάδου και Δ/νσης. 

3. Τα τηρούμενα βιβλία από τη γραμματεία της επιτρο¬ 
πής είναι 

α. Βιβλίο Πρακτικών 

β. Αρχείο Αλληλογραφίας 

4. Τη γραμματειακή εξυπηρέτηση της Επιτροπής ανα¬ 
λαμβάνει η Δ/νση Εισροών Φυτικής Παραγωγής θέτουσα 
στη διάθεση του Γραμματέα της Επιτροπής μια διοικητικά 
υπάλληλο. 

5. Εισηγητές της Επιτροπής, είναι οι κατά θέμα αρμό¬ 
διοι υπάλληλοι της Δ/νσης Εισροών Φυτικής Παραγωγής 


και του Ινστιτούτου Ελέγχου Ποικιλιών Καλλιεργ/νων Φυ¬ 
τών και Πολ/κού Υλικού Φυτών Μεγάλης Καλλιέργειας 
θεσ/νίκης, ακόμη και αν είναι μέλη της Επιτροπής αυτής. 

6. Η θητεία των μελών και του Γ ραμματέα λήγει την 31 η 
Δεκεμβρίου 1993. 

7. Εξουσιοδοτούνται ο Πρόεδρος και τα μέλη της Επι¬ 
τροπής να καλεί έκαστος μέχρι τρεις εμπειρογνώμονες, 
ανάλογα με το εξεταζόμενο αντικείμενο, που θα μετέχουν 
στις συζητήσεις χωρίς ψήφο. Οι παραπάνω εμπειρογνώ¬ 
μονες μπορούν να προέρχονται είτε από δημόσιο, είτε 
από ιδιωτικό φορέα. 

8. Από τις διατάξεις αυτής της απόφασης, δεν προκα- 
λείται δαπάνη σε βάρος του κρατικού προϋπολογισμού. 

9. Η απόφαση αυτή να δημοσιευθεί στην Εφημερίδα της 
Κυβερνήσεως. 

Αθήνα, 15 Φεβρουάριου 1993 

Ο ΥΦΥΠΟΥΡΓΟΣ 

ΑΝ. ΚΑΡΑΓΚΟΥΝΗΣ 

ΕΘΝΙΚΟ ΤΥΠΟΓΡΑΦΕΙΟ 


Εκδίδει την ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ από το 1833 


Διεύθυνση 

Καηοδιστρίου 34 

Οι Υπηρεσίες του ΕΘΝΙΚΟΥ ΤΥΠΟΓΡΑΦΕΙΟΥ 

Ταχ. Κώδικας 

, 104 32 

ΤΕΙΕΧ 

" 22.3211 ΥΡΕΤΘΒ 

λειτουργούν καθημερινό από 8.00' έως 13.30' 

ΧΡΗΣΙΜΕΣ ΠΛΗΡΟΦΟΡΙΕΣ 


* Πώληση ΦΕΚ όλων των Τευχών Σολωμού 51 τηλ.: 52.39.762 
•ΒΙΒΛΙΟΘΗΚΗ: Σολωμού 51 τηλ : 52.48.188 

* Για φωτοαντίγραφα παλαιών τευχών στην οδό Σολωμού 51 τηλ.: 52 48 141 

•Τμήμα πληροφόρησης: Για τα δημοσιεύματα των ΦΕΚ Σολωμού 51 τηλ : 52.25.713 - 52.49.547 


* Οδηγίες για δημοσιεύματα Ανωνύμων Εταιρειών και ΕΠΕ τηλ.: 52.48.785 
Πληροφορίες για δημοσιεύματα Ανωνύμων Εταιρειών και ΕΠΕ τηλ.: 52.25.761 


* Αποστολή ΦΕΚ στην επαρχία με καταβολή της αξίας του δια μέσου Δημοσίου Ταμείου Για πληροφορίες: τηλ.: 52.48.320 


Τιμές κατά τεύχος της ΕΦΗΜΕΡΙΔΑΣ ΤΗΣ ΚΥΒΕΡΝΗΣΕΩΣ : 

Κάθε τεύχος μέχρι 8 σελίδες δρχ. 100. Από 9 σελίδες μέχρι 16 δρχ. 150, από 17 έως 24 δρχ. 200 
Από 25 σελίδες και πάνω η τιμή πώλησης κάθε φύλλου (8σέλιδου ή μέρους αυτού) αυξάνεται κατά 50 δρχ. 


Μπορείτε να γίνετε συνδρομητής για όποιο τεύχος θέλετε. Θα σας αποστέλλεται με το Ταχυδρομείο. 


ΕΤΗΣΙΕΣ ΣΥΝΔΡΟΜΕΣ 


Κωδικός αριθ. κατάθεσης στο Δημόσιο Ταμείο 2531 


Η ετήσια συνδρομή είναι: 


Κωδικός αριθ. κατάθεσης στο Δημόσιο Ταμείο 3512 


Ποσοστό 5% υπέρ του Ταμείου Αλληλο¬ 
βοήθειας του Προσωπικού (ΤΑΠΕΤ) 


α) 1 

Για 

το Τεύχος Α" Δρχ. 

15.000 

Δρχ. 

750 

β) 

» 

» 

» 

Β 

» 

30.000 

» 

1.500 

V) 

» 

» 

» 

Γ' 

» 

10.000 

» 

500 

δ) 

» 

» 

» 

Δ' 

» 

30.000 

» 

1.500 

ε) 

» 

» 

» 

Αναπτυξιακών Πράξεων 

» 

20.000 

» 

1.000 

στ) 

» 

» 

» 

ΙΜ.Π.Δ.Δ. 

» 

10.000 

» 

500 

ζ) 

» 

» 

» 

ΠΑΡΑΡΤΗΜΑ 

» 

5.000 

» 

250 

η) 

» 

» 

» 

Δελτ. Εμπ.8ι Βιομ. Ιδ. 

» 

10.000 

» 

500 

θ) 

» 

» 

» 

Αν. Ειδικού Δικαστηρίου 

» 

3.000 

» 

150 

ι) 

» 

» 

» 

Α.Ε. 8ι Ε.Π.Ε. 

» 

200.000 

» 

10.000 

ια) 1 

Για 

όλα 

τα Τεύχη εκτός ΤΑΕ-ΕΠΕ 

» 

100.000 

» 

5.000 


Πληροφορίες: τηλ. 52.48.320 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 


















